Source: http://docplayer.fi/239205-Valokuva-ja-yksityisyyden-suoja-henkilo-tietolain-kannalta.html
Timestamp: 2018-04-26 02:21:16+00:00
Document Index: 5981072

Matched Legal Cases: ['kko ', 'tuomioistuin ', 'tuomioistuin ', 'kko ', 'KKO ', 'KKO ']

VALOKUVA JA YKSITYISYYDEN SUOJA HENKILÖ- TIETOLAIN KANNALTA - PDF
VALOKUVA JA YKSITYISYYDEN SUOJA HENKILÖ- TIETOLAIN KANNALTA
Download "VALOKUVA JA YKSITYISYYDEN SUOJA HENKILÖ- TIETOLAIN KANNALTA"
1 TIETOSUOJAVALTUUTETUN TOIMISTO VALOKUVA JA YKSITYISYYDEN SUOJA HENKILÖ- TIETOLAIN KANNALTA Päivitetty
2 SISÄLTÖ 1. Yleistä Valokuva henkilötietona ja osana henkilörekisteriä Henkilötietolain säännösten vaikutuksesta valokuvien käsittelyssä Valokuvan luovuttaminen henkilörekisteristä Valokuvan oikeudellisen arvioinnin kriteereistä Poikkeukset henkilötietolain soveltamisesta Valokuvat ja internet Yksityisyyttä ja valokuvien käyttöä suojaavat rikoslain säännökset Muista valokuviin liittyvistä oikeudellisista kysymyksistä LIITE TSV:n kannanottoja valokuvien käytöstä ja yksityisyyden suojasta. - Esimerkkejä työelämästä - Esimerkkejä terveydenhuollon rekisterinpidossa, sukututkimuksen yhteydessä, koulumaailmassa sekä urheilukilpailuita järjestettäessä Valokuvien käsittely on oikeudelliselta kannalta sidoksissa useisiin eri perusoikeuksiin, kuten yksityisyyden suojaan, sananvapauden käyttöön, tekijänoikeuteen sekä julkisuusperiaatteeseen silloin, kun valokuva on osana viranomaisen asiakirjoja. Tässä tietosuojavaltuutetun toimistossa laaditussa ohjeessa esitellään valokuvien käsittelyä yksityisyyden suojan kannalta ja osana henkilörekistereitä. Ohjeen tarkoituksena on esitellä myös muuta aiheeseen vaikuttavaa lain-säädäntöä ja kertoa, miten yksityisyyden suojan ja henkilötietolain kannalta ihmisen oikeus omaan kuvaansa tulisi valokuvia käsitellessä huomioida. Käsiteltäessä henkilötiedon määritelmän kriteerit täyttävää valokuvaa kappaleessa 2 esitetyllä tavalla automaattisen tietojenkäsittelyn keinoin tai osana henkilörekisteriä on kyseessä tässä esitteessä käsiteltävä valokuvien käsittely. Niissä tapauksissa, joissa A) valokuvan käsittely tapahtuu yksinomaan henkilökohtaisiin tai niihin verrattaviin tavanomaisiin yksityisiin tarkoituksiin, B) on kyse tiedotusvälineissä julkaistusta aineistosta sellaisenaan tai C) käsitellään valokuvaa toimituksellisia sekä taiteellisen tai kirjallisen ilmaisun tarkoituksia varten, ei henkilötieto-lakia kappaleessa 6 esitetyin perustein sellaisenaan sovelleta. Kohdissa B ja C mainittujen poikkeusperusteiden tarkoituksena on osaltaan toteuttaa Suomen perustuslaissa turvatun sananvapauden käyttämistä. Henkilötietolain säännösten ohella yksityisyyttä valokuvien käsittelyssä suojataan myös rikoslain säännöksin. Näitä on esitelty kappaleessa 8.
3 1. Yleistä Ihmisen oikeudella omaan kuvaansa ymmärretään eri laeissa säädetyistä normeista muodostuvaa ja oikeuskäytännössä ja oikeuskirjallisuudessa hahmotettua oikeuksien kokonaisuutta, joka sääntelee mm. valokuvien käyttöä. Oman kuvan oikeussuojan voidaan katsoa muodostuvan yhtäältä vapausoikeudellisista ja toisaalta varallisuusoikeudellisista elementeistä. Toisin sanoen oikeus omaan kuvaan juridisena käsitteenä liittyy yhtäältä henkilön yksityiselämän suojaan ja toisaalta henkilön mahdolliseen oikeuteen kuvan taloudelliseen arvoon Tietosuojavaltuutettu on henkilötietolain (523/1999) nojalla toimivaltainen viranomainen valvomaan sekä antamaan ohjausta ja neuvontaa henkilötietojen käsittelyä koskien kyseisen lain tavoitteiden toteuttamiseksi (HetiL 38 ). Tällä perusteella tässä ohjeessa tullaan esittelemään valokuvien käsittelyä koskevia yksityisyydensuojaan liittyviä kysymyksiä ensisijaisesti sellaisissa tilanteissa, joissa valokuvan katsotaan olevan laissa tarkoitetulla tavalla henkilötieto. Valokuvien käsittelystä on myös nimenomaisesti säädetty joissakin erityislaeissa, jolloin näiden lakien säännökset syrjäyttävät siltä osin henkilötietolain soveltamisen. Erityislakeja ja säännöksiä ovat mm. laki henkilötietojen käsittelystä poliisitoimessa (761/2003), henkilökorttilaki (829/1999) ja laki ajoneuvo-liikennerekisteristä (541/2003) sekä valtioneuvoston asetus yleisistä turvallisuuspalveluista (534/2002) ja asetus poliisin henkilörekistereistä (1116/1995). 2. Valokuva henkilötietona ja osana henkilörekisteriä Henkilötiedolla tarkoitetaan kaikenlaisia luonnollista henkilöä taikka hänen ominaisuuksiaan tai elinolosuhteitaan kuvaavia merkintöjä, jotka voidaan tunnistaa häntä tai hänen perhettään tai hänen kanssaan yhteisessä taloudessa eläviä koskeviksi (HetiL 3 1 kohta). Tämän määritelmän nojalla valokuvan, josta henkilö on tunnistettavissa, katsotaan olevan laissa tarkoitettu henkilötieto. Tämä tulkinnallinen lähtökohta on vahvistettu lainsäädännön esitöissä (HE 96/1998, s. 35) sekä tietosuojalautakunnan käytännössä (mm. tietosuojalautakunnan päätös 1/ ). Tunnistettavuuden arvioinnissa lienee katsottava lähdettävän liikkeelle objektiivisesta mittapuusta. Koska arviointiin liittyen ei ole toistaiseksi olemassa laajaa ennakkokäytäntöä ja sitä on muutoinkin vaikea yleispätevästi soveltaa, voidaan arvioinnin jonkinlaisena lähtökohtana pitää Euroopan neuvoston hyväksymiin eri aloja koskeviin tietosuojasuosituksiin sisältyvää kriteeriä, jonka mukaan henkilöä ei pidetä tunnistettavissa olevana, jos tunnistaminen vaatii kohtuuttomasti aikaa, kustannuksia ja työtä (ks. myös kappale 5 ja tietosuojalautakunnan päätös 13/ ). Henkilötietolain soveltamisen kannalta merkitystä on myös henkilörekisterin käsitteellä ja vaatimuksella määritellä henkilötietojen käsittelyn tarkoitus (henkilörekisterin käyttötarkoitus). Henkilötietolakia sovelletaan kaikkeen henkilötietojen automaattiseen käsittelyyn sekä muuhun henkilötietojen käsittelyyn silloin, kun henkilötiedot muodostavat tai niiden on tarkoitus muodostaa henkilörekisteri tai sen osa (HetiL 2.2 ). Henkilörekisterillä tarkoitetaan käyttötarkoituksensa vuoksi yhteenkuuluvista merkinnöistä muodostuvaa henkilötietoja sisältävää tietojoukkoa, jota käsitellään osin tai kokonaan automaattisen tietojenkäsittelyn avulla taikka joka on järjestetty kortistoksi, luetteloksi tai muulla näihin verrattavalla tavalla siten, että tiettyä henkilöä koskevat tiedot voidaan löytää helposti ja kohtuuttomitta kustannuksitta (HetiL 3 3 kohta). Henkilötietolain 6 :n mukaan henkilötietojen käsittelyn tarkoitus tulee määritellä siten, että siitä ilmenee, minkälaisten rekisterinpitäjän tehtävien hoitamiseksi henkilötietoja käsitellään. Määritelty käsittelyn tarkoitus on keskeinen toiminnan laillisuuden arvioimisen kannalta (ks. kappale 3). Lain nojalla henkilötietolain säädöksiä sovelletaan lähtökohtaisesti siis kaikenlaiseen valokuvien
4 käsittelyyn, jossa valokuvia, joissa esiintyy tunnistettavissa olevia henkilöitä, käsitellään tai järjestetään edellä kuvatulla tavalla. Henkilötietolain käsitteistön mukaan valokuvia edellä mainitulla tavalla käsittelevän tahon katsotaan olevan kuvia sisältävän henkilörekisterin rekisterinpitäjä (HetiL 3 4 kohta), jota koskevat laissa tarkemmin säädetyt velvollisuudet. Henkilötietolaki sisältää myös luettelon poikkeuksista, jolloin lakia ei sovelleta. Tällaisia poikkeuksia ovat mm. henkilötietojen käsittely henkilökohtaisiin tai tavanomaisiin yksityisiin tarkoituksiin (esim. kuvien, myös kännykkäkameran kuvien, ottaminen ja järjestäminen omaan valokuva-albumiin tai kännykkäkameran kuvien järjestäminen omaan tietokonetiedostoon), sanomalehdissä tai muissa tiedotusvälineissä julkaistujen kuvien kokoaminen (esim. lehtileikkeiden kerääminen), valokuvien käyttäminen toimituksellista tarkoitusta varten sekä valokuvien käsittely taiteellisen tai kirjallisen ilmaisun tarkoituksessa (esim. valokuvanäyttelyn järjestäminen tai kirjan kuvituksen toteuttaminen). Näitä erityistilanteita käsitellään tarkemmin jäljessä kappaleessa Henkilötietolain säännösten vaikutuksesta valokuvien käsittelyssä Yksityisyyden suoja kuuluu Suomen perustuslaissa (731/1999) erityistesti turvattujen oikeuksien piiriin. Suomen perustuslain 10 :n 1 momentin mukaan Jokaisen yksityiselämä, kunnia ja kotirauha on turvattu. Henkilötietojen suojasta säädetään tarkemmin lailla. Henkilötietolainsäädännön asettamien velvoitteiden avulla pyritään mm. parantamaan kansalaisen mahdollisuuksia käyttää yksityisyyden suojaan ja henkilötietojen käsittelyyn liittyviä oikeuksiaan sekä edistämään hyvän tietojenkäsittelytavan kehittämistä ja noudattamista. Henkilötietolain 1 :n mukaan lain tarkoituksena on toteuttaa yksityiselämän suojaa ja muita yksityisyyden suojaa turvaavia perusoikeuksia henkilötietoja käsiteltäessä sekä edistää hyvän tietojen-käsittelytavan kehittämistä ja noudattamista. Edellä kappaleessa 2 selostetulla tavalla tapahtuva henkilötietojen käsittely on toimintaa, jonka laillisuus tulee aina arvioida henkilötietolain tietojen käsittelylle asettamien vaatimusten näkökulmasta. Henkilötietolain tullessa sovellettavaksi eli esimerkiksi, kun valokuvia käsitellään tarkoituksessa siirtää ne internetiin yleisesti saataville tai valokuvien muodostaessa henkilötietolain tarkoittaman rekisterin, on aina käsittelyn alusta lähtien huomioitava henkilötietolain yleiset periaatteet. Henkilötietolain 5 :n huolellisuusvelvoitteen mukaan Rekisterinpitäjän tulee käsitellä henkilötietoja laillisesti, noudattaa huolellisuutta ja hyvää tietojenkäsittelytapaa, sekä toimia muutoinkin niin, ettei rekisteröidyn yksityis-elämän suojaa ja muita yksityisyyden suojan turvaavia perusoikeuksia rajoiteta ilman laissa säädettyä perustetta. Yhtä tärkeänä yleisenä lähtökohtana henkilötietolain 6 :n suunnitteluvelvoitteen nojalla on, että henkilötietojen käsittelyn tulee olla aina asiallisesti perusteltua rekisterinpitäjän laillisen ja hyväksyttävän toiminnan kannalta. Henkilötietojen käsittelyn tarkoitukset, sekä säännönmukaiset tietolähteet ja tietojen luovutukset on myös suunniteltava ennen henkilötietojen keräämistä tai muodostamista henkilörekisteriksi. Silloin kun kuvien saattaminen yleisesti saataville loukkaa jotakin nimenomaista lain säännöstä tai kuvan kohteena olevan henkilön jossain muussa laissa suojattua oikeutta, ei tämän henkilö-tietolain 6 :n asettama tietojen käsittelyn asiallisen perusteltavuuden yleinen edellytys voi koskaan täyttyä. Hyväksyttävän perusteen keskeisyyttä korostaa myös se, että tämän perusteen on oltava voimassa valokuvia ajatellen myös kuvaustilanteessa; esim. kunniaa loukkaavan sekä kärsimystä tai halveksuntaa kuvan kohteelle aiheuttaman valokuvan ottamista voi pitää jo lähtökohtaisesti lain vastaisena. Valokuvien liittämistä rekisteriin tarpeettomasti, eli vastoin henkilötietolain 9 :n 1 momentin tarpeellisuusvaatimusta, ei pidetä hyvän tietojenkäsittelytavan ja henkilötietolain mukaisena.
5 Edellä mainittujen henkilötietolain yleisvelvoitteiden ohella on ensisijaisesti huomioitavaa myös se, että henkilötietolain 8 :n 1 momentin mukaan henkilötietojen käsittely voi perustua ainoastaan laissa määriteltyyn perusteeseen. Näitä perusteita ovat mm. 1) rekisteröidyn yksiselitteisesti antama suostumus (HetiL 8.1 kohta 1) 2) asiakas- tai palvelussuhteen, jäsenyyden tai muun niihin verrattavan suhteen luoma asialli nen yhteys (Hetil 8.1 kohta 5) 3) jos käsittelystä säädetään laissa tai jos käsittely johtuu rekisterinpitäjälle laissa säädetystä tai sen nojalla määrätystä tehtävästä tai velvoitteesta (HetiL 8.1 kohta 4) Myös henkilön asemaa, tehtäviä ja niiden hoitoa julkisyhteisössä tai elinkeinoelämässä kuvaavia yleisesti saatavilla olevia tietoja on mahdollisuus käsitellä oikeuksien ja etujen turvaamisen tarkoituksessa. (HetiL 8.1 kohta 8) Valokuviin henkilötietolaki liittyy yleensä tilanteissa, joissa kuva on osana henkilörekisteriä. Lakiin perustuvasta oikeudesta on esimerkiksi kysymys, kun valokuvia kerätään ja talletetaan passilain nojalla passin myöntämistä varten. Valokuvan tallettaminen henkilörekisteriin liittyy usein henkilötietolain 8 :n 1 momentin 5 kohdan mukaisiin tilanteisiin, joissa rekisterinpitäjän ja rekisteröidyn välillä on asiallinen yhteys. Esimerkkinä voidaan mainita henkilöstöhallinnon rekisteri, joihin tietyillä edellytyksissä voi olla tarpeen tallettaa työn-tekijöiden tai tietyssä asemassa olevien työntekijöiden valokuvia. Valokuvan tulee olla tarpeellinen rekisterin käyttötarkoituksen kannalta. Valokuvan tallettamiselle rekisteriin tulee myös olla jokin nimenomainen tarkoitus, kuten esim. henkilön tunnistaminen tai yksilöitävyyden parantaminen. Valokuvan käyttäminen voi olla tarpeellista tietyin edellytyksin esim. työpaikan kulkukorteissa tunnistettavuuden varmistamiseksi. Tässä yhteydessä voidaan nostaa myös erityisesti esille suostumus henkilötietojen käsittelyyn oikeuttavana perusteena. Henkilötietolaissa määrääväksi periaatteeksi omaksutun itsemääräämisoikeuden mukaisella suostumuksella tarkoitetaan henkilötietolain 3 :n 7 kohdan mukaan kaikenlaista vapaaehtoista, yksilöityä ja tietoista tahdonilmaisua, jolla rekisteröity hyväksyy henkilötietojensa käsittelyn. Suostumuksen ei välttämättä tarvitse olla kirjallinen, mutta muun muassa suostumuksen tietoisuusvaatimuksen tueksi henkilötietolaissa on säädetty henkilötietojen kerääjälle/käsittelijälle informointivelvoite. Henkilötietolain 24 :n mukaista informointivelvoitetta tulee noudattaa pääsääntöisesti aina kun henkilötietoja kerätään.. Henkilötietolain 24 :n 1 momentissa todetaan: Rekisterinpitäjän on henkilötietoja kerätessään huolehdittava siitä, että rekisteröity voi saada tiedon rekisterinpitäjästä ja tarvittaessa tämän edustajasta, henkilötietojen käsittelyn tarkoituksesta sekä siitä, mihin tietoja säännönmukaisesti luovutetaan, samoin kuin ne tiedot, jotka ovat tarpeen rekisteröidyn oikeuksien käyttämiseksi asianomaisessa henkilötietojen käsittelyssä. Tiedot on annettava henkilötietoja kerättäessä ja talletettaessa tai, jos tiedot hankitaan muualta kuin rekisteröidyltä itseltään ja tietoja on tarkoitus luovuttaa, viimeistään silloin kun tietoja ensi kerran luovutetaan. Suostumusta pyydettäessä informoinnin tulee sisältää lisäksi kaikki suostumuksen antajan kannalta olennainen tieto. Ks. tietosuojavaltuutetun opas Henkilötietolain mukainen yleinen informointivelvollisuus lukien, sekä Laadi tietosuojaseloste! Henkilötietolainsäädännön taustalla vaikuttavana yleisenä lähtökohtana on, että henkilötietolain säännökset pyrkivät ennaltaehkäisemään mahdollisia ongelmatilanteita ohjaamalla kaikkia henkilötietoja käsitteleviä tahoja, julkishallintoa, yrityksiä, yhteisöjä ja muita rekisterinpitäjiä, hyvään tietojenkäsittely- ja tiedonhallintatapaan. Suostumuksen pyytämisen merkitys on tässä asiassa korostuneen tärkeää. Itse-määräämisoikeuden ja kielto-oikeuden käyttämisen mahdollistaminen valokuvia julki-
6 sesti käsiteltäessä ilmentää aina henkilötietolain 5 :n asettaman hyvän tietojenkäsittelytavan noudattamista, jolloin tehokkaasti voidaan välttyä mahdollisilta jälkikäteen ilmeneviltä ongelmilta. Yleisenä henkilötietolakiin sisällytettynä sääntönä on nostettava esille vielä tarkastusoikeus. Silloin kun valokuva on talletettu osaksi henkilörekisteriä, on rekisteröidyllä kuvaan sekä muihin itseään koskeviin tietoihin tarkastusoikeus henkilötietolain 26 :n nojalla. Ks. tietosuojavaltuutetun ohje Henkilörekisteriin talletettujen tietojen tarkistaminen jossa esitellään myös joitakin valokuviin liittyviä tarkastusoikeuden käyttämisen menettelyjä. 4. Valokuvan luovuttaminen henkilörekisteristä Henkilörekisteriin talletettu valokuva on henkilötieto, jonka luovuttamiseen henkilörekisteristä sovelletaan henkilötietolain säännöksiä, ellei luovuttamisesta ole muussa laissa erikseen säädetty. Luovuttaminen voi perustua lähinnä asianomaisen henkilön suostumukseen tai laissa nimenomaan säädettyyn oikeuteen (HetiL 3 2 kohta ja 8 ). Viranomaisten henkilörekisterissä oleva valokuva voidaan luovuttaa jos luovutuksensaajalla on henkilötietolain mukainen oikeus kerätä ja käyttää saatuja henkilötietoja (HetiL 8.4 ja julkisuuslaki 16.3 ). Viranomaisen henkilörekisteriin sisältyvien henkilötietojen laittaminen rekisterinpitäjän verkkosivuille on henkilötietojen sähköistä luovuttamista (ks. kappale 7). Käytännössä tämä merkitsee, että henkilö-rekisteriin sisältyviä henkilötietoja, kuten kuvia, voidaan laittaa verkkosivuille pääsääntöisesti vain asianomaisen henkilön suostumuksella. Esimerkiksi kunnan oppilaitoksen opettajarekisteriin (henkilöstö-hallinnon rekisteriin) mahdollisesti talletettuja kuvia voidaan laittaa koulun verkkosivuille pääsääntöisesti vain hänen suostumuksellaan, ellei kuvien laittamiseen ole työtehtäviin liittyvää erityistä henkilötietolain 8.1 kohtaan 8 perustuvaa syytä. Jos henkilörekisteriin kuuluva valokuva on lain mukaan salassa pidettävä tieto, luovuttaminen on mahdollista ainoastaan rekisteröidyn antamalla suostumuksella, ellei tällainen luovuttaminen perustu johonkin nimenomaisen lain säännöksen. 5. Valokuvan oikeudellisen arvioinnin kriteereistä Oikeuskirjallisuudessa on kuvan juridista arviointia koskeviksi lähtökohdiksi määritetty mm. henkilön tunnistettavuuden, kuvan rajauksen ja kuvaustilanteen kriteerit (Mikko Hoikka, Oikeus omaan kuvaan, Turun yliopiston oikeustieteellisen tiedekunnan julkaisuja, 2004, s. 6-7). Keskeistä arvioinnissa ja seuraamusten määräytymisessä erityisesti rikosoikeudellisen arvioinnin kannalta (ks. kappale 8) on myös kuvan loukkaavuus. Yksityisyyttä suojaavien säännösten perusteella kuvan kohteella on oikeus kieltää loukkaavan kuvan käyttö sekä toisaalta oikeus vahingonkorvaukseen tällaisten kuvien käytöstä. Loukkaavuuden objektiivinen määritteleminen on luonnollisesti hyvin vaikeaa, sillä kuten yksityisyyden suojan suhteen yleensä subjektiivinen kokeminen saattaa eri ilmiöiden suhteen olla hyvin erilaista. Viitaten edellä esitettyihin kuvien arviointikriteereihin on tunnistettavuutta pidettävä arvioinnin ensi-sijaisena kriteerinä. Jos kuvan kohde ei ole esim. kuvan iästä tai suuresta kuvattavien joukosta johtuen tunnistettavissa, ei yksityisyyden suojan arvioimiseksi ole perusteita. Tietosuojalautakunta on päätöksessään 13/ tunnistamiskriteeriä rajaten todennut, että esim. vuosikymmeniä vanhat ryhmäkuvat, joiden yhteydessä ei mainita nimitietoja, eivät tunnistettavuuden mahdollisuuden puuttumisen vuoksi ilmennä henkilötietoja, joten henkilötietolakia ei esimerkiksi tällaisten kuvien osalta sovelleta.
7 Myös kuvakulman rajaukselle voidaan antaa joissakin erityistilanteissa kuvan tunnistettavuuteen vertautuvaa merkitystä, mutta juridisesti oleellisempaa etenkin mahdollisen yksityisyyden loukkauksen jälki-käteisen arvioimisen tapauksissa on kuvausolosuhteiden ja -tilanteen luonteen huomioiminen. Merkitystä saattaa esimerkiksi olla kuvan kohteen päihtymyksellä tai yleisistä tavoista poikkeavalla käyttäytymisellä (Hoikka, s ). Yksityisyyden suoja on yhtälailla voimassa myös julkisilla paikoilla. Toisaalta kuvien ottamisen kannalta julkinen paikka on antanut ja antaa valokuvaamiseen kotirauhan suojaamaa piiriä vapaammat mahdollisuudet. Näiden arviointikriteereiden ohella on nostettava esille kuvan konteksti eli asiayhteys, joka on omiaan määrittämään kuvan mahdollista loukkaavuutta. Kuvan kytkeminen kielteiseen asiayhteyteen voi johtaa muutoin hyväksyttävänä pidettävän kuvan käytön muuttumiseen yksityisyyttä loukkaavaksi ja olla omiaan aiheuttamaan kuvan kohteelle vahinkoa ja kärsimystä. Tässä suhteessa myös kuvasta ja sen kontekstista syntyvää yleisön mielikuvaa voi pitää asian oikeudellisessa arvioinnissa huomioon otettavana (Hoikka s ). Esitellyllä tulkinnan avuksi tarkoitetulla ohjeellisella arviointikriteeristöllä on merkitystä erityisesti yksityisyyden loukkausten rikosoikeudellisessa arvioinnissa, mutta yhtälailla kriteereistä on haettavissa suuntaa edellä mainitun henkilötietolain 6 :n asettaman asiallisen perusteltavuuden vaatimuksen täyttymisen arvioinnissa. 6. Poikkeukset henkilötietolain soveltamisesta Kuten edellä on todettu, henkilötietolaissa on poikkeuksia, joiden perusteella henkilötietolakia ei sovelleta sellaisenaan tietyissä tapauksissa. Ensinnäkin henkilötietolain säännökset eivät koske henkilötietojen käsittelyä, jonka luonnollinen henkilö suorittaa yksinomaan henkilökohtaisiin tai niihin verrattaviin tavanomaisiin yksityisiin tarkoituksiinsa (HetiL 2.3 ). Tätä soveltamisalaa koskevaa rajausta voi valokuvien käyttöä ajatellen pitää suhteellisen merkityksellisenä, sillä kaikki yksityisesti tapahtuva valokuvien esittely ja esim. digikuvien omalle tietokoneelle tallentaminen jää lain soveltamisalan ulkopuolelle. EY-tuomioistuin on kuitenkin antanut lainkohtaa olennaisella tavalla täsmentävän ja henkilö-tietolain soveltamisalaa tarkemmin määrittävän ennakkoratkaisun. Asiassa C 101/01, Bodil Lindqvist, EY-tuomioistuin totesi, että henkilötietojen vieminen internetiin ei koskaan täytä kyseisen poikkeuksen edellytyksiä eli myös valokuvien julkaisemiseen internetissä sovelletaan henkilötietolain kaikkia säännöksiä. Kännykkäkamera on väline, jonka avulla henkilötietoja voidaan käsitellä, esim. kerätä, luovuttaa, siirtää jne. Tällöin otettujen kännykkäkameran kuvien käsittelyn tarkoitus ratkaisee sovellettavan lain. Mikäli kuvia kerätään esim. myyntitarkoituksia varten, voi kysymys olla henkilötietolain tarkoittamasta henkilötietojen käsittelystä. Kysymys voi olla myös henkilötietolain soveltamisalan ulkopuolelle jäävästä toimituksellisesta tarkoituksesta, jos henkilö tai yritys toimii tiedotusvälineen lukuun. Toinen henkilötietolain poikkeusperuste koskee tiedotusvälineissä julkaistua aineistoa sellaisenaan (HetiL 2.4 ); henkilötietolakia ei sovelleta aineistoihin, jotka sisältävät vain esim. sanomalehtileikkeitä sellaisenaan, vaikka niissä olisikin mukana tunnistettavia henkilöitä esittäviä valokuvia. Tosin, jos otteet kuitenkin liitetään osaksi varsinaista henkilörekisteriä, lakia sovelletaan. Kolmantena poikkeuksena myös toimituksellisia sekä taiteellisen tai kirjallisen ilmaisun tarkoituksia varten tapahtuva henkilötietojen käsittely jää lain soveltamisalan ulkopuolelle HetiL:n 2 :n 5 momentissa määritellyin osin. Toisin sanoen henkilötietolaki koskee vain tietyin osin (esim. suojausvaatimus) sellaista valokuvien käsittelyä, jossa valokuvia käytetään esim. sanomalehden tai verkkojulkaisun aineistona, ts. toimituksellisessa tarkoituksessa. Poikkeusperus-
8 teen tarkoituksena on osaltaan toteuttaa sanan-vapauden käyttämistä, mikä koskee yhtä lailla myös kuvallisin keinoin tapahtuvaa sananvapauden käyttöä. Kuvien julkaisemisessa internetissä saattaa olla tähän liittyen kysymys sananvapauden käyttämisestä tietoverkoissa, mikä osaltaan määrittää lainsoveltamiskysymystä. Sananvapauden käyttämisestä joukkoviestinnässä annetun lain (460/2003) 2 :n 1 momentin 6 kohdan mukaan verkkojulkaisulla tarkoitetaan julkaisijan tuottamasta tai käsittelemästä aineistosta aikakautisen julkaisun tapaan yhtenäiseksi laadittua verkkoviestien kokonaisuutta, jota on tarkoitus julkaista säännöllisesti. Ko. säännöksen internet-sivuille asettamat kriteerit eivät toteudu useimpien tavallisten kotisivujen yhteydessä, joten sivujen sisältämän aineiston, kuten valokuvien, oikeudellisessa arvioinnissa tulee arvioida asiaa aina myös henkilötietolain säännösten kannalta. Ellei kyse ole toimituksellisesta tarkoituksesta, henkilötietojen käsittelyyn verkossa tulee olla henkilötietolain 8 :n tarkoittama peruste, käytännössä se voi olla vain rekisteröidyn suostumus tai poikkeuksellisesti peruste voi johtua nimenomaisesta säännöksestä. Tietyin edellytyksin henkilötietojen käsittelyyn voi oikeuttaa myös HetiL 8.1 :n kohdan 8 säännös (julkista asemaa koskevat tiedot, esim. virka-asema ja nimi). On syytä korostaa, että vaikka henkilötietolain säännökset eivät edellä mainituiden poikkeuksien tapauksissa asettaisi menettelysäännöksiä yksityisyyden turvaamiseksi, suojaavat valokuvan kohteen yksityisyyttä aina rikoslain säädökset (ks. kappale 8). Lisäksi on muistettava valokuvaan kohdistuvat varallisuusoikeudelliset säännökset, jotka eivät ole millään tavoin sidoksissa henkilötietolain soveltamisalan kanssa. 7. Valokuvat ja internet Edellä todettujen seikkojen perusteella valokuvien siirtämistä internetiin on useimmiten arvioitava oikeudellisesti henkilötietolain kannalta ellei jostain tässä käsittelemättömästä erityislain säädöksestä tai laillisesta erityistarkoituksesta (esim. kadonneen henkilön kuuluttaminen) muuta johdu. (HetiL 8 :n 1 mom. 3 kohdan mukaan henkilötietojen käsittely on yksittäistapauksessa sallittua, jos se on tarpeen yksilön elintärkeän edun suojaamiseksi.) Kunkin valokuvien internetiin viemistä suunnittelevan on huolehdittava omassa toiminnassaan kuvan kohteiden yksityisyyden suojan riittävästä toteutumisesta. Kuvia käsittelevä joutuu itse henkilötietolain 6 :n mukaisesti arvioimaan kussakin erityistilanteessa lain soveltamiskysymyksen ja kuvien käytön asiallisen perusteltavuuden vaatimuksen täyttymisen, kuvan kohteiden tunnistettavuuden ehdon täyttymisen sekä niiden perusteella henkilötietolain 8.1 :n 1 kohdan ja 3 :n 7 kohdan mukaisen suostumuksen pyytämisen tarpeellisuuden (ks. kappale 3). Edellä sanotusta johtuu, että henkilörekisteriin sisältyvien henkilötietojen, kuten kuvien, laittaminen internetiin edellyttää henkilötietolain ja julkisuuslain 16.3 :n perusteella asianomaisen rekisteröidyn suostumuksen, ellei laissa ole luovuttamiseen ja henkilötietojen internetissä käsittelyyn nimenomaisesti oikeuttavaa perustetta. Jos kysymys on tilanteesta, jossa kuvia ei ole luovutettu henkilörekisteristä, kuvien internetissä käsittelyn (tallettamisen ja käytön) peruste joudutaan arvioimaan henkilötietolain tai muun lain perusteella. Henkilötietolain mukaan käsittely on mahdollista käytännössä yleensä vain suostumuksella. Jos kysymys on tiedotusvälineen toiminnasta (verkkolehdestä), käsittely jää henkilötietolain 2 :n perusteella henkilötietolain ulkopuolelle. Tunnistettavuuteen vaikuttaa myös se, liitetäänkö kuvien yhteyteen kuvissa esiintyvien henkilöi-
9 den nimitiedot, jolloin henkilötietolaki tulee tunnistettavuuden kannalta ehdottomasti sovellettavaksi. Tietosuojavaltuutettu on kannanotossaan 2/452/ valokuvien internetiin siirtoa koskevana yleisenä suosituksenaan todennut, että henkilötietolain kantavaksi periaatteeksi omaksuttua itsemääräämisoikeuden periaatetta mukaillen suostumuksen pyytämiseen olisi aina pyrittävä kaikissa niissä tilanteissa, joissa yksityisyyden suojan voidaan edes epäillä vaarantuvan. Valokuvien kannalta on henkilötietolailla käytännön merkitystä myös käyttäessä internetiä tietolähteenä. Tunnistettavien henkilöiden valokuvien kerääminen internetistä ei ole automaattisesti sellaisenaan sallittua. Henkilötietolaki saattaa tulla tällaisessa toiminnassa sovellettavaksi, jolloin valokuvien kerääjää arvioidaan henkilötietolain kappaleessa 2 esiteltyjen soveltamisedellytysten täyttyessä rekisterinpitäjänä, jota koskevat laissa säädetyt velvoitteet ja vastuut. Menettelyn lainmukaisuus voi tulla arvioitavaksi myös muun lain perusteella. 8. Yksityisyyttä ja valokuvien käyttöä suojaavat rikoslain säännökset Henkilötietolain asettamien velvoitteiden rikkomisesta on säädetty lakiin rikosoikeudelliset seuraamukset, henkilörekisteririkoksesta (rikoslain 38 luvun 9 ) ja henkilörekisteririkkomuksesta (henkilötietolain 48 ). Rikosoikeudellinen suoja ei kuitenkaan rajoitu tähän säädökseen. Kuvan käyttöön liittyvää yksityisyyden suojan toteutumista suojataan henkilötietolain sääntelystä täysin riippumattomasti myös rikoslain säännöksillä. Rikoslain 24 luvussa (531/2000) mm. sekä yksityiselämää loukkaavan tiedon levittäminen (8 ) että kuvan kohteen kunnian loukkaaminen (9-10 ) on säädetty rangaistaviksi teoksi. Rikoslain 24 luvun 8 :n mukaan toisen yksityiselämään liittyvän kuvan oikeudettomasta esittämisestä joukkotiedotusvälinettä käyttämällä tai toimittamalla kuva muuten lukuisten ihmisten saataville siten, että teko on omiaan aiheuttamaan vahinkoa tai kärsimystä loukatulle taikka häneen kohdistuvaa halveksuntaa, voidaan tuomita sakkoon tai vankeuteen enintään kahdeksi vuodeksi (1 mom.). Tällaisena yksityiselämää loukkaavana tiedon levittämisenä ei kuitenkaan pidetä sellaisen yksityiselämää koskevan kuvan esittämistä politiikassa, elinkeinoelämässä tai julkisessa virassa tai tehtävässä taikka näihin rinnastettavassa tehtävässä toimivasta, joka voi vaikuttaa tämän toiminnan arviointiin mainitussa tehtävässä, jos esittäminen on tarpeen yhteiskunnallisesti merkittävän asian käsittelemiseksi (2 mom.). Rikoslain 24 luvun kunnianloukkausta (9 ) ja törkeää kunnianloukkausta (10 ) koskevia pykäliä voidaan myös käyttää niissä tapauksissa, joissa valokuvaa on käytetty asiattomalla tavalla siten, että siitä on aiheutunut vahinkoa ja kärsimystä loukatulle tai niin, että kuvan kohdetta ollaan muulla tavoin halvennettu. Kuten lainkohtaa koskevan hallituksen esityksen (HE 184/1999) yksityiskohtaisissa perusteluissa todetaan, voi kunnianloukkaus siis tulla kyseeseen myös silloin, kun kunniaa loukkaava tieto tai vihjaus sisältyy kuvaan. Myös itse kuvaustilanne saattaa aiheuttaa sen, että kuvan ottaminen ja käyttö on rangaistavaa. Rikoslain 24 luvun salakatselua koskevan 6 :n mukaan se, joka oikeudettomasti teknisellä laitteella katselee tai kuvaa 1) kotirauhan suojaamassa paikassa taikka käymälässä, pukeutumistilassa tai muussa vastaavassa paikassa oleskelevaa henkilöä taikka 2) yleisöltä suljetussa virastossa, liikehuoneistossa, toimistossa, tuotantolaitoksessa, kokoustilassa taikka muussa vastaavassa huoneistossa tai rakennuksessa tai aidatulla piha-alueella oleskelevaa henkilöä tämän yksityisyyttä loukaten, on tuomittava salakatselusta sakkoon tai vankeuteen enintään yhdeksi vuodeksi. Myös yritys on rangaistava. Mainittujen rikoslain säännösten tunnusmerkistön täyttymisessä ja tahallisuuden arvioinnissa voivat kappaleessa 5 eritellyt kriteerit toimia suuntalinjoina.
10 Rikosoikeudellisten seurausten lisäksi henkilötietolakiin on sisällytetty myös vahingonkorvausvelvollisuutta koskeva säännös. Lain 47 :n mukaan Rekisterinpitäjä on velvollinen korvaamaan sen taloudellisen ja muun vahingon, joka on aiheutunut rekisteröidylle tai muulle henkilölle tämän lain vastaisesta henkilötietojen käsittelystä. Vahingonkorvauksesta on muutoin voimassa, mitä vahingonkorvauslain (412/1974) 2 luvun 2 ja 3 :ssä, 3 luvun 4 ja 6 :ssä sekä 4, 6 ja 7 luvussa säädetään. 9. Muista valokuviin liittyvistä oikeudellisista kysymyksistä Varallisuus- ja immateriaalioikeudellisesta näkökulmasta kuvan käytön edellytyksenä on pidetty oikeuskirjallisuudessa suostumusta erityisesti kuvan kaupalliseen käyttöön liittyen (ks. esim. Mikko Hoikka, Oikeus omaan kuvaan, Turun yliopiston oikeustieteellisen tiedekunnan julkaisuja, 2004). Tästä näkö-kulmasta tietosuojavaltuutetun toimivaltaan kuulumattomana yleisenä ohjauksena voi suppeasti todeta, että kuvien kaupallisen hyödyntämisen, kuten mainos- ja markkinointikäytön, on katsottu oikeuskäytännössä synnyttävän kuvan kohteelle oikeuden taloudelliseen kompensaatioon (esim. korkeimman oikeuden ratkaisut KKO 1982 II 36 ja KKO 1989:62). Muutoin valokuvien käyttöön henkilötietolainsäädännön rinnalla keskeisellä tavalla vaikuttavaan tekijänoikeus-lainsäädäntöön ei ole tässä yhteydessä mahdollista puuttua. Tekijänoikeuksien osalta valokuvien käytöstä informaatiota ja lausuntoja antaa opetusministeriönalainen tekijänoikeusneuvosto. Tekijänoikeuksiin liittyen voi kuitenkin vielä yleisesti todeta, että puhtaasti tiedonvälitykseen ja esim. uutiskäyttöön liittyen edellä mainittujen varallisuus- ja immateriaalioikeudellisten oikeuksien ei katsota rajoittavan oikeutta kuvan käyttämiseen. Yksityisyyden suoja sen sijaan on kuitenkin aina huomioitava myös tässä käyttötarkoituksessa (rikoslain alainen sääntely), vaikka toimituksellinen henkilötietojen käyttö edellä viitatulla tavalla jääkin henkilötietolain soveltamisalan ulkopuolelle. Kameravalvonnan kautta tapahtuvaan kuvaamiseen liittyen on tietosuojavaltuutetun toimistossa laadittu oma oppaansa Yksityisyyden suoja kameravalvonnassa. Kaikki tässä oppaassa mainitut tietosuojavaltuutetun toimiston opppaat ovat saatavilla tietosuojavaltuutetun toimiston internet-sivuilta osoitteesta Henkilötietolaki tässä esitteessä viitattuine pykälineen löytyy kokonaisuudessaan Valtion säädöstietopankista osoitteesta
HYVÄ TIETÄÄ VALOKUVA JA YKSITYISYYDEN SUOJA HENKILÖTIETOLAIN KANNALTA
31.10.2005 HYVÄ TIETÄÄ 3/2005 VALOKUVA JA YKSITYISYYDEN SUOJA HENKILÖTIETOLAIN KANNALTA Tietosuojavaltuutetun tehtävänä on antaa henkilötietojen käsittelyä koskevaa ohjausta ja neuvontaa. Tämä esite sisältää